open-index/open-wikipedia-markdown huggingface dataset:
Raivo Susi

**Raivo Susi** (sündinud 13. märtsil 1964 ) on Eesti ettevõtja, kes mõisteti Venemaal süüdi spionaažis ja vahetati hiljem välja Eestis süüdi mõistetud salakuulaja vastu. 

Susi vahistati Moskvas 2016. aasta 10. veebruaril. Moskva linnakohus mõistis ta sama aasta detsembris süüdi spionaažis ning määras 12-aastase vangistuse range režiimiga koloonias. 10. veebruaril 2018 vahetati Susi salakuulamises süüdi mõistetud Artjom Zintšenko vastu. 

## Vahistamise ja vabastamise asjaolusid

Susi vahistati 10. veebruaril 2016 Moskvas Šeremetjevo lennujaama transiittsoonis teel Tallinnast ühte Kesk-Aasia riiki. Moskva Lefortovo kohtu otsusega jäeti ta aastaks vahi alla. Susi advokaadi Aleksei Tolpegini sõnul esitati Raivo Susile süüdistus spionaažis seoses aastatel 2004–2007 toimunud sündmustega. 

Ehkki Moskva linnakohus mõistis detsembris 2016 Raivo Susi spionaaži eest süüdi, eitas Raivo Susi kategooriliselt oma süüd ja väitis, et on sattunud Vene-Eesti suhete pantvangiks. 

Portaali Delfi.ee andmetel olid Raivo Susi ja OÜ Musket välisministeeriumi sõjalise kauba registreeritud vahendajate nimekirjas. Vahendatavaks kaubaks on muu hulgas tulirelvad, laskemoon, tulejuhtimisvarustus, vee- ja maismaasõidukid, õhusõidukid, soomus- või kaitsevarustus. 

Raivo Susi Eestile väljaandmine toimus riikide vastastikuse väljaandmise korras Venemaa kodaniku, salakuulamise eest süüdi mõistetud Venemaa kodaniku Artjom Zintšenko vastu Koidula piiripunktis 10. veebruaril 2018 kella 10 ajal.

Raivo Susi praeguse esindaja advokaat Aivar Pilve sõnul plaanib Susi edaspidi oma ettevõtlustegevust jätkata. 

## Viited
Metsa (Ikla)

**Metsa** on endine küla Pärnu  maakonnas Häädemeeste vallas. 1977. a. liideti Ikla külaga.

## Viited
Piiri (Ikla)

**Piiri** on endine küla Pärnu maakonnas Häädemeeste vallas. 1977. a. liideti Ikla külaga.

Piiri küla kuulus enne Eesti-Läti piiri lepinguid Volmari kreisi ja on ainus Salatsi kihelkonda kuulunud küla Eestis.

Küla rajati 19. ja 20. sajandi vahetuse paiku kuivendatud Heinaste mõisa soode ja soometsade alale.

Piiri külas asub Pärnu maakonna kõige lõunapoolsem punkt.

## Viited
Lõuna-Rodeesia

**Lõuna-Rodeesia** (*Colony of Southern Rhodesia*) oli aastatel 1923–1980 Lõuna-Aafrikas eksisteerinud omavalitsusega Briti impeeriumi kroonikoloonia, tänapäeva Zimbabwe eellasriik.

## Vaata ka
* Rodeesia
* Põhja-Rodeesia
* Kirde-Rodeesia
* Loode-Rodeesia
* Zimbabwe
Põhja suusaalad 2018. aasta taliolümpiamängudel

**Põhja suusaalade võistlused [[2018. aasta taliolümpiamängud]]el** murdmaasuusatamises, kahevõistluses ja suusahüpetes peeti 8. veebruarist–25. veebruarini 2018 Pyeongchangi linnas Lõuna-Koreas.

## Vaata ka
* Kahevõistlus 2018. aasta taliolümpiamängudel
* Murdmaasuusatamine 2018. aasta taliolümpiamängudel
* Suusahüpped 2018. aasta taliolümpiamängudel
Tšehhi 2018. aasta taliolümpiamängudel

**[[Tšehhi]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 95 sportlasega, kes võistlesid 13 spordialal.

Olümpiavõitjaks tuli Ester Ledecká, kes võitis kuldmedali nii mäesuusatamises kui ka lumelauasõidus.

## Sportlased

 Ester Ledecká võistles nii mäesuusatamises kui ka lumelauasõidus.

## Välislingid
*https://www.pyeongchang2018.com/en/game-time/results/OWG2018/en/general/noc-entries-czech-republic.htm
Mäesuusatamine 2018. aasta taliolümpiamängudel

**[[Mäesuusatamine]] [[2018. aasta taliolümpiamängud]]el** Pyeongchangis toimus 12.–24. veebruarini. Kiirusalad peeti Jeongseoni mäesuusakeskuses ja tehnilised alad Yongpyongi mäesuusakeskuses.

Eestit esindasid Tormis Laine ja Anna Lotta Jõgeva.

## Võistluste ajakava

Kõik ajad on (UTC+9).

## Tulemused
### Mehed
#### [[Kiirlaskumine]]

 

15. veebruar
Osavõtjaid: 55
 Olümpiavõitja 2014: Matthias Mayer, Austria

Ametlikud tulemused


#### [[Slaalom]]



 
22. veebruar
Osavõtjaid: 106
 Olümpiavõitja 2014: Mario Matt, Austria
 Ametlikud tulemused


#### [[Suurslaalom]]


 
18. veebruar
Osavõtjaid: 109
 Olümpiavõitja 2014: Ted Ligety, USA

 Ametlikud tulemused


#### [[Ülisuurslaalom]]

 

16. veebruar
Osavõtjaid:  61
 Olümpiavõitja 2014: Kjetil Jansrud, Norra 

Ametlikud tulemused


#### [[Alpi kahevõistlus]]


 
13. veebruar
Osavõtjaid: 65
 Olümpiavõitja 2014: Sandro Viletta, Šveits

 Ametlikud tulemused


### Naised
#### [[Kiirlaskumine]]

 

21. veebruar
Osavõtjaid: 39
 Olümpiavõitja 2014: Tina Maze (Sloveenia) ja Dominique Gisin (Šveits)

Ametlikud tulemused


#### [[Slaalom]]



16. veebruar 
Osavõtjaid: 78
 Olümpiavõitja 2014: Mikaela Shiffrin, USA

 Ametlikud tulemused


#### [[Suurslaalom]]



15. veebruar 
Osavõtjaid: 79
 Olümpiavõitja 2014: Tina Maze, Sloveenia

 Ametlikud tulemused


#### [[Ülisuurslaalom]]

 

17. veebruar
Osavõtjaid: 44
 Olümpiavõitja 2014: Anna Fenninger, Austria 

Ametlikud tulemused


#### [[Alpi kahevõistlus]]


 

22. veebruar
Osavõtjaid: 28
 Olümpiavõitja 2014: Maria Höfl-Riesch, Saksamaa 

 Ametlikud tulemused


### Võistkonnavõistlus
Võistkonnavõistlus on taliolümpiamängudel kavas esmakordselt.


  
Finaal: 24. veebruar 
Osavõtjaid: 16 võistkonda

 Ametlikud tulemused


## Medalitabel

## Välislingid
* Mäesuusatamine 2018. aasta taliolümpiamängude kodulehel
Slovakkia 2018. aasta taliolümpiamängudel

**[[Slovakkia]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 56 sportlasega, kes võistlesid 7 spordialal.

Laskesuusataja Anastassija Kuzmina tuli olümpiavõitjaks ja võitis ka kaks hõbemedalit.

## Sportlased

## Välislingid
*https://www.pyeongchang2018.com/en/game-time/results/OWG2018/en/general/noc-entries-slovakia.htm
TORE kirjastus

**TORE kirjastus** on 2016. aasta kevadel asutatud Eesti kirjastus, mis avaldab meelsasti ka autoreid, kes pole kirjandusmaailmas varem tuntud.

Kirjastust juhib Kaupo Torim.

## Avaldatud raamatud
*Priit Kelder "Nukerdused" (kelderismid, luuletused, oodid, 2024)
*Priit Kelder "Vanaisa, aa, Vanaisa" (vestekogumik, 2024)
*Ing W. Land (Annely Lember) "Lõks (romaan. 2023)
*Ramon Llull "Loomade raamat" (jutustus, 2022)
*Raavo Raadik ja Andri Arula "Walem" (ajaloosugemetega ulme-põnevusromaan, 2022)
*Albert Lihhanov "Linnupojad, õppige tapma" (romaan, tõlkinud Reet Kudu, 2021)
*Liis Saar "Graafilise disaini näpunäited - abiks algajale kujundajale" (käsiraamat, 2021)
*Lea Mändmets "Saru küla kaksikud" (jututused, 2021)
*Raivo Tihanov "Karu ja telk" (lasteraamat, 2021)
*Viktor Lõhmus "Setomaa uhtorgude kallastelt" (mälestused, 2021)
*Andres Keil "Vinratsioonid" (novellikogumik, 2020)
*Lea Mändmets "Härmeldused" (sonetikogumik, 2020)
*Andre Tamm “Kõnekad kümnendid. SAKU 1980-2005” (mälestused, 2020)
*Kornei Tšukovski "Imepuu" (värssjutustused, tõlkinud Jaan Kross, Ellen Niit, Jaan Kärner, 2019)
*Lea Mändmets ja Priit Kelder "Ürgema ja Päiksetaat" (miniatuurid-luuletused, 2019)
*Väinu Rozental "Reveranss roosinupukestele" (Tartu Raatuse Gümnaasiumi 100. aasta juubeliraamat, 2019)
*Andreas Iten "Pastori vari" (šveitsi kirjaniku ajalooline põnevusromaan, tõlkinud Reet Kudu, 2019)
*Nikolai Animägi "Elu ajaloo tõmbetuultes" (elulooraamat, 2019)
*Priit Kelder "LUGU" (kultuuriajalooline romaan, 2019)
*Mai Tõnisoo "Tüdruk, kes kukkus kaevu" (romaan, 2017)
*Lea Mändmets "Mullumuiste" (miniatuurid-luuletused, 2017). Selle teosega sai autorist Bernard Kangro kirjanduspreemia laureaat
*Olaf Suuder "Stodola" (reisikiri, 2016)
*Lea Mändmets "Ma pintsli otsa võtan maasikvärvi ..." (sonetid, 2016)

## Välislingid

*Kirjastuse koduleht
Balti-Ameerika Vabadusliiga

**Balti-Ameerika Vabadusliiga** (inglise *Baltic American Freedom League*, lühendatult **BAFL**) on USAs Los Angeleses asuv organisatsioon. Tänapäeval tegeleb BAFL muu hulgas Baltimaade demokraatia arendamisega, majandus- ja julgeolekuküsimustega.

BAFL asutati 1981 Los Angeleses eesmärgiga võidelda Baltimaade taasiseseisvumise eest.

BAFLi president on Valdis Pavlovskis.

## Viited

## Välislingid
*BAFLi koduleht
Beggar's Farm

"**Beggar's Farm**" on Suurbritannia ansambli Jethro Tull laul ja ühtlasi singel 1968. aasta albumilt "This Was".
Beggar's Farm (ansambel)

**Beggar's Farm** (hiljem BF) on Eesti ansambel, mille moodustasid vennad Kalle Tikas ja Heikki Tikas 1996. aastal .

## Koosseis
*Kalle Tikas – klahvpillid, kitarr
*Heikki Tikas – basskitarr
*Madis Zilmer – ex-trummid
*Henri "Suss" Hinno – ex-trummid
*Martin Tamm – ex-trummid
*Raul Keller – videomeister
*Margo Pajula – ex-trummid
*Pearu Helenurm – klahvpillid
*Liina Amon – trummid 2011

## Diskograafia
*album "Live", 1998
*album "1999", 1999
*album "Levist väljas", 2003
*album "Kuumoon", 2008
*album "Klob", 2009

## Viited
Auto kaldtee

**Auto kaldtee** võimaldab sõidukit tõsta. Auto kaldtee ehitamisel on kõige tähtsam ohutus. Kaldteed on võimalik ehitada ka koduste vahenditega.
Klambrihaamer

**Klambrihaamer** on lihtne tööriist klambrite kinnitamiseks.

Klambrihaamer on umbes 30&nbsp;cm pikkune ning koosneb kahest osast, käepidemest ja päisest.

## Vaata ka
*Klambripüstol
Sergei Brin

**Sergei Mihhailovitš Brin** (vene keeles Сергей Михайлович Брин; sündinud 21. augustil 1973 Moskvas) on Venemaal sündinud Ameerika arvutiteadlane ja ettevõtja. Ta asutas koos Larry Page'iga Google'i. 

Brin oli kuni 2019. aastani Google'i emaettevõtte Alphabet Inc. president. 2018. aasta veebruari seisuga oli Brin rikkuselt maailma kolmeteistkümnes inimene, hinnanguliselt oli tema vara väärtus 47,5 miljardit USA dollarit. 

2024. aasta lõpuks oli Brin tõusnud rikkurite edetabelis 7. kohale ja tema vara väärtus kasvanud 164 miljardi dollarini. 

Brin immigreerus Ameerika Ühendriikidesse koos perega Nõukogude Liidust kuueaastaselt. Ta sai bakalaureusekraadi Marylandi ülikoolis, kui oli astunud oma isa ja vanaisa jälgedes ja õppinud matemaatikat, samuti arvutiteadust. Doktorikraadi arvutiteaduse alal asus ta omandama Stanfordi ülikoolis. Seal tutvus ta Larry Page'iga, kellega hiljem sõbrunes. Nende magamistuba oli täis odavaid arvuteid ja nad rakendasid Brini andmekaevandamise süsteemi, et luua veebi otsingumootorit. Programm sai Stanfordis populaarseks ja nad katkestasid doktoriõpingud, et luua renditud garaažis Google.

Sergei isa on Marylandi ülikooli matemaatikaprofessor ja ema on NASA Goddardi kosmoselennukeskuse teadur.

## Viited
Luukpära

**Luukpära** (inglise keeles *hatchback*) on auto keretüüp, mille tagumine uks (luuk) avaneb täies ulatuses üles. Luukpäraautosid on kolme- ja viieukselisi.
Raudteelõik

**Raudteelõik** (lühemalt **raudtee**) on kahe asula vaheline rööbasteega lõik. Raudteelõiguga on seotud mõiste "raudteeliin", mis on reeglipärane raudteeliiklus mingil raudteelõigul. Nii võib ühel raudteelõigul olla mitu raudteeliini või ühe raudteeliini liiklus võib toimuda mitmel raudteelõigul.
Kammämbliklased

**Kammämbliklased** (*Zoridae*) on ämblikuliste sugukond. 

Neid ämblikke on Eestis umbes 20 liiki.

Peavad jahti võrku kudumata.
Halbe Zijlstra

**Halbe Zijlstra** (sündinud 21. jaanuaril 1969 Oosterwoldes) on Hollandi poliitik, ta kuulub liberaalsesse erakonda Rahvapartei Vabaduse ja Demokraatia Eest.

Ta sündis aastal 1969 Oosterwoldes Friisimaa provintsis. Pärast keskhariduse saamist õppis ta sotsioloogiat Groningeni Ülikoolis, mille lõpetas aastal 1996 magistrikraadiga.

26. oktoobrist 2017 kuni 13. veebruarini 2018 oli ta Hollandi välisminister. Ta oli sunnitud tagasi astuma, kuna valetas, et oli kohtunud Vladimir Putiniga aastal 2006.

## Isiklikku
Ta on abielus ja tal on üks laps.

## Viited
Parem veelgi

**"Parem veelgi"** on Tanel Padari omanimelise ansambli esimene minialbum (EP), mis ilmus plaadifirma Padar Production kaudu 14. detsembril 2017. 

Album on salvestatud 2017. aastal Vaakumi stuudios ning selle on miksinud ja masterdanud Sonicmedia stuudios Siim Mäesalu. 

Album "Parem veelgi" kandideeris 2018. aasta Eesti Muusikaauhindade jagamisel kolmes kategoorias (aasta popalbum, aasta meesartist, aasta parim laul).

## Lood albumil

## Välislingid
* Tanel Padari koduleht
* Tanel Padar Facebookis
* Tanel Padar Soundcloudis
* Tanel Padar Spotifys
Tartu 19

**Tartu 19** on elamu ja ehitismälestis Viljandi kesklinnas Tartu tänaval.

## Kirjeldus
Hoone on üks Viljandi vanimaid säilinud puithooneid. Ristkülikukujulise pikliku madala põhiplaaniga hoone on ehitatud rõhtpalkidest, poolkelpkatus on kaetud S-kividega. Hoone keskel on paksude kiviseintega mantelkorsten-köök, mida ümbritsevad neli köetavat eluruumi.

Peasissekäigu ette on hoone fassaadile 19. sajandi esimesel poolel tehtud ümberehituste käigus lisatud klassitsistlik fassaad, mida ehivad sammasportikus ja kaarjas pandus.

19. sajandi lõpus ja 20. sajandi alguses on hoonele lisatud mitmeid juurdeehitisi, sealhulgas veranda.

Interjööris on säilinud üksikuid barokse kujundusega tahveluksi.

## Ajalugu
Hoone on esimene kodanikumaja, mis 1770. aasta paiku ehitati väljapoole linna keskaegset vallikraaviga piiratud territooriumi tolleaegse Tartu maantee äärde. Kuni 1985. aastani elas majas kunstnik Paul Kondas.

## Viited

## Välislingid
*
Sloveenia 2018. aasta taliolümpiamängudel

**[[Sloveenia]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 71 sportlasega, kes võistlesid 9 spordialal.

## Sportlased

## Välislingid
*https://www.pyeongchang2018.com/en/game-time/results/OWG2018/en/general/noc-entries-slovenia.htm
Zams

**Zams** on vald (*Gemeinde*) Austrias Tirooli liidumaal Landecki ringkonnas. Vald asub 767 m kõrgusel merepinnast. Valla pindala on 124,97 km², 1. jaanuaril 2016 elas seal 3414 inimest.

Eraldiseisev kirikutorn on linna märkimisväärne tunnusjoon. 1911. aastal põletas tuli pool külast tuhaks ja hävitas enamuse vanast inimese loodust. Torn jäi, ja kirik rajati umbes 50 m eemale.

## Asend

See asub koos naaberlinna Landeckiga valglas Inni ja Sanna jõe lähedal. Sinna viivad vanad teed Vinschgaust, Engadinist, Baierist ja Bodeni järve äärest.

Naabervallad on Bach, Fließ, Flirsch, Gramais, Grins, Imst, Kaisers, Landeck, Schönwies, Stanz bei Landeck, Strengen ja Wenns.

### Asustus

Zams: Lötz, Rease, Oberdorf, Engere, Oberreit, Unterreit, Siedlung, Riefe

Zammerberg: Falterschein, Grist, Kronburg, Lahnbach, Rifenal, Schwaighof, Tatschhof, Anreit

Ausserfern: Madau

## Tuntud inimesi

* Günther Platter (*1954), Zamsi meer 11 aastat, siis Tirooli kultuuri- ja spordinõunik. Platter oli aastatel 2003–2007 Austria kaitseminister ja 2007–2008 Austria siseminister. 1. juulist 2008 on ta Tirooli kuberner (Landeshauptmann).
* Nikolaus Schuler (*1756 Fließis), kloostri asutaja Zamsis.
* Josef Netzer (*1808 Zamsis, †1864), helilooja.
* Franz Xaver Hauser (*1924 †1999), akadeemiline maalija ja skulptor, pärit Zammerbergist.
* Romed Mungenast (*1953 †2006), jeniši kirjanik.
* Anna Zita Maria Stricker (*1994), elukutseline jalgrattur.

## Majandus

Kuigi enamikku muid paiku Landecki ringkonnas on kujundanud turism (eriti taliturism), on Zamsis peamised tegevused käsitöö, kaubandus ja muu teenindus. Umbes 5% rahvastikust tegeleb endiselt põllumajandusega, tavaliselt täiendavaks sissetulekuks, eriti Zammerbergi juures.

## Vaata ka

* Landeck-Zams raudteejaam
* Via Claudia Augusta
* Via Alpina

## Viited

## Välislingid

* Zamsi turismiinfo
* Zammer Lochputz
* Veneti köisraudtee
Põhja-Korea 2018. aasta taliolümpiamängudel

**[[Põhja-Korea]]** osales **[[2018. aasta taliolümpiamängud]]el** Pyeongchangis 10 sportlasega, kes võistlesid 4 alal. Lisaks osales 12 Põhja-Korea jäähokimängijat Korea ühendnaiskonnas.

## Iluuisutamine
Ryom Tae-ok ja Kim Ju-sik võistlesid paarissõidus.

## Lühirajauisutamine
Põhja-Koread esindasid Choe Un-song ja Jong Kwang-Bom.

## Murdmaasuusatamine

Han Chun-gyong ja Pak Il-chol võistlesid meeste 15 km vabastiilis ning Ri Yong-gum naiste 10 km vabastiilis.

## Mäesuusatamine

Meestest võistlesid Choe Myong-gwang ja Kang Song-il ning naistest Kim Ryon-hyang.

## Viited

## Välislingid
*Põhja-Korea olümpiamängude kodulehel
21st Century Fox

**21st Century Fox** oli Ameerika päritolu rahvusvaheline massimeediakontsern, mille peakontor asus Manhattanil New Yorgis.

21st Century Fox oli õiguslik järglane News Corporationile, millest see 2013. aastal eraldati.

Ettevõtte suuromanik oli Rupert Murdoch.

See oli USA suuruselt kolmas meedia konglomeraat The Walt Disney Company ja Comcasti järel. 2017. aasta lõpus teatati, et The Walt Disney Company soovib ettevõtte üle võtta, mille peale tegi Comcast konkureeriva pakkumise. 20. juunil 2018 käis The Walt Disney Company välja pakkumise summas 71,3 miljardit USA dollarit ning 20. märtsil 2019 oli ost lõplik.

21st Century Foxi alla kuulusid muuhulgas Fox Entertainment Group ning selle alla kuuluv 20th Century Fox, Foxi televõrk ja 73-protsendiline osalus firmast National Geographic Partners – National Geographic Society tulunduslikust osakonnast. 21st Century Foxi omandi alla kuulus ka 39,14% Euroopa suurimast meediaettevõttest Sky plc ja 30% voogedastuse ettevõttest Hulu.

Disney omandas ostu järel enamuse 21st Century Foxi varadest, sealhulgas Fox Entertainment Groupi koos 20th Century Foxiga (nüüd 20th Century Studios), osalused National Geographic Partnersis ja Hulus, Foxi rahvusvahelise telebrändi ning USA telekanali FX.

Murdochi perekonnale jäid Foxi televõrk, Fox Television Stations, Fox News Media (sealhulgas Fox Newsi ja Fox Businessi televõrgud), Fox Sportsi tegevus USA-s ning Foxi stuudiokrunt Los Angeleses Century Citys. Varad korraldati ümber uueks valdusettevõtteks, mille nimeks sai Fox Corporation. Ettevõte sai ametlikult eraldiseisvaks firmaks 19. märtsil 2019 (üks päev enne tehingu sõlmimist).

Regulatsioonide, konkurentsi või Disney investeeringute puudumise tõttu müüdi mõned varad enampakkumistes kolmandatele osapooltele. 39,14%-ne osalus Sky plc-s müüdi Comcastile 11,6 miljardi naela eest ning regionaalne sporditelevõrk Fox Sports Networks müüdi Sinclairile ja nimetati ümber Bally Sportsiks.

## Viited
Tower Bridge

**Tower Bridge** on tõste- ja rippsild Ühendkuningriigi pealinnas Londonis. Viktoriaanlikul ajastul aastatel 1886–1894 ehitatud uusgooti stiilis sild asub The Tower of Londoni lähedal ning on muutunud linna sümboliks, Thamesi jõe väravaks.

## Vaata ka
*Thamesi jõgi
*Tower
*Tõstesild
*Rippsild

## Välislingid
Alphabet Inc.

**Alphabet Inc.** on Ameerika päritolu rahvusvaheline konglomeraat peakorteriga USA-s California osariigis Mountain View's Googleplexis. See loodi Google'i restruktureerimise käigus 2. oktoobril 2015 ning sellest sai Google'i ja mitme endise Google'i tütarettevõtte emaettevõte.

Ettevõtte tippjuhid olid Google'i asutajad Larry Page (tegevjuht) ja Sergei Brin (president).

Ettevõttes oli 2017. aasta juuli seisuga üle 75 000 töötaja. 2022. aastal töötas ettevõttes üle 190 000 töötaja ning 80% ettevõte käibest tuli reklaamimüügist.

## Viited
NASDAQ-100

**NASDAQ-100** on börsiindeks, mis koosneb 100-st suurimast ettevõtte aktsiast, mida kaubeldakse NASDAQ'i platvormil. Indeks ei hõlma finantssektori ettevõtteid.

Ettevõtted, mis ei vasta enam Nasdaq 100-sse kaasamise reeglitele, asendatakse uute ettevõtetega kord aastas detsembri kolmandal nädalal.

## Ajalugu

Indeksi ajalugu algab 1985. aastal, kui võeti korraga kasutusele kaks uut indeksit: NASDAQ-100 ja NASDAQ Financial-100. Esimene indeks hõlmas kõrgtehnoloogilisi tööstusettevõtteid, teine ​​- rahalisi. Indeksibaas oli algselt 250 punkti.

1998. aastal võeti välisfirmad indeksisse. Esialgu olid nõuded neile karmid, kuid leevendati 2002. aastal.

Üle 4700 punkti kõigi aegade kõrgeimale tasemele jõudis indeks 2000. aastal dot-comide lainel.

2021. aasta seisuga on 57% NASDAQ 100-st tehnoloogiaettevõtted. Tööstuse suuruselt järgmine sektor on tarbijateenused 21,99%-ga. Tööstuse suuruselt järgmine sektor on tarbijateenused 21,99%-ga. Tervishoid moodustab NASDAQ 100-st 7,08%, tarbekaupade ettevõtted 6,14% NASDAQ 100-st ning tööstusettevõtted 5,92%.

## Kaubeldavad instrumendid, mis põhinevad NASDAQ-100-l

NASDAQi börsil märgi QQQ all kaubeldakse fondiga, mille struktuur sarnaneb NASDAQ-100 indeksiga ja mis kordab oma dünaamikat suure täpsusega.

Teised olulisemad USA börsiindeksid on Dow Jones Industrial Average ja S&P 500.

## Viited
Innud

**Innud** (varem tuntud ka Prantsuse kolonistide antud nime järgi **Montagnais** 'mägirahvad') on indiaalastest põliselanikud Kanada idarannikul, mida nad nimetavad Nitassinaniks ('meie maa'), mis koosneb enamasti Québeci praegusest provintsist ja mõnest Labradori poolsaare kirdeosast.

Nende esivanemad olid kütid-korilased.
Süstik

**Süstik** on etnograafias kangaspuude ja kudumismasina koelõnga juhtimise süstakujuline vahend. Süstiku sees on poolivarras, millel keerleb lõngapool. Süstikuga heidetakse koelõng lõimelõngade vahelt läbi.

## Viited
*EE Entsüklopeedia
TKM KING

**TKM KING** on Eesti ettevõte, mis on spetsialiseerunud jalatsite jaemüügile. TKM KING on ettevõtte Tallinna Kaubamaja Grupp tütarettevõte.

TKM KING asutati 2013 ettevõtete OÜ Suurtüki NK ja AS ABC King ühendamise tulemusena.

TKM KINGil on kaks kaubamärki: **ABC King** ja **SHU**.

2017 oli TKM KINGi müügitulu 11 miljonit eurot. TKM KINGis töötab umbes 132 inimest.

## Viited

## Välislingid
*Ettevõtte koduleht
Lõuna-Korea 2018. aasta taliolümpiamängudel

**[[Lõuna-Korea]]** (Korea Vabariik) osales korraldajamaana **[[2018. aasta taliolümpiamängud|2018. aasta taliolümpiamängudel]]** Pyeongchangis 122 sportlasega, kes võistlesid kõigil kavas oleval 15 spordialal.

Kuldmedali võitsid kiiruisutajad Lim Hyo-jun, Choi Min-jeong ja Lee Seung-hoon, skeletonisõitja Yun Sungbin ja Korea lühirajauisutamise teatenaiskond.

## Sportlased

Jäähokinaiskond on moodustatud Lõuna- ja Põhja-Korea sportlastest ning võistleb ühendatud Korea lipu all.

## Välislingid
*https://web.archive.org/web/20180228024356/https://www.pyeongchang2018.com/en/game-time/results/OWG2018/en/general/noc-entries-republic-of-korea.htm
Dalal Midhat-Talakić

**Dalal Midhat-Talakić** (sündinud 5. augustil 1981 Sarajevos) on Bosnia ja Hertsegoviina laulja.

Ta esindas koos Deeni, Ana Rucneri ja Jalaga 2016. aasta Eurovisiooni lauluvõistlusel Bosnia ja Hertsegoviinat lauluga "Ljubav je". Laul sai oma poolfinaalis 104 punktiga 11. koha ega pääsenud finaali.
Õpilasleiutajate riiklik konkurss

**Õpilasleiutajate riiklik konkurss** (mõnes allikas ka *noorte leiutajate riiklik konkurss*) on Eesti Teadusagentuuri korraldatav konkurss, mis toimub alates 2008. aastast. Konkurssi korraldas aastail 2008–2012 sihtasutus Archimedes, seejärel liideti Archimedese teaduskoostöö keskus Eesti teadusfondiga, misjärel tekkis uus asutus – ETAg. 

Ettevõtmise eesmärk on väärtustada teadus- ja arendustegevust ning innovatsiooni õpilaskonnas, stimuleerida õpilaste aktiivsust teadus- ja arendustegevuse ning innovatsiooni alal ning avaldada tunnustust väljapaistvaid tulemusi saavutanud õpilastele ja õpilaskollektiividele, nende juhendajatele ja õpetajatele ning koolidele. 

Konkurssi rahastab Haridus- ja Teadusministeerium.

Kokku on kuni 2017. aastani (kaasa arvatud) konkursile saadetud üle 7200 leiutise idee. Konkursile laekunud töödest on valminud rändnäitus, mida koolid saavad soovi korral omale tasuta tellida.

Seoses Eesti Vabariigi 100. aastapäevaga otsiti koos Eesti Rahvusringhäälingu ja Riigikantselei Eesti Vabariik 100 toimkonnaga 2016. ja 2017. aasta konkursi 6–12-aastaste osalejate hulgast neid, keda portreteerida vabariigi juubeliaastal valmivas leiutajate raamatus ning kellest filmida minidokumentaalfilmid „Leiutades Eestit“, mis on eetris Eesti Televisioonis ja mille koduleht asub ERRi Lastejaamas.

## I preemia laureaadid

## Välislingid
*Õpilasleiutajate riiklik konkurss Eesti Teadusagentuur
Deen

**Fuad Backović** (esinejanimega **Deen**; sündinud 12. aprillil 1982 Sarajevos) on Bosnia ja Hertsegoviina laulja.

2004. aasta Eurovisiooni lauluvõistlusel Istanbulis esindas ta Bosnia ja Hertsegoviinat lauluga "In the Disco". Laul sai finaalkontserdil 91 punktiga üheksanda koha.

2016. aasta Eurovisiooni lauluvõistlusel Stockholm esindas ta koos Ana Rucneri, Dalali ja Jalaga Bosnia ja Hertsegoviinat lauluga "Ljubav je". Laul sai oma poolfinaalis 104 punktiga 11. koha ega pääsenud finaali.
Latviešu Ārste

**Latviešu Ārste** (läti vanas kirjaviisis "Latweeschu Ahrste") oli eestikeelse väljaande "Lühhike öppetus" läti keelde tõlgitud väljaanne. See ilmus 1768-1769 Peter Ernst Wilde väljaandmisel ja selle tõlkis läti keelde . See oli esimene lätikeelne tervishoidu käsitlev perioodiline väljaanne.
Electronic Arts

**Electronic Arts Inc.** (**EA**) on Ameerika videomänge tootev ettevõte, mis asub USA California osariigis Redwood Citys.

## Välislingid

* Koduleht
Uus maailmakord

**Uus maailmakord** (ladina keeles *novus ordo mundi*; inglise keeles *new world order*) on väljend suurriikide vaheliste rahvusvaheliste suhete ja üleilmastumise kohta. Uus maailmakord on ühiskonnasüsteem, mis tugineb valgustuslikule haridussüsteemile, riikide ühisele kaitsele, vabaturu majandusele ja inimsusele (humanismile).

Arutelud uue maailmakorra üle puhkesid pärast Esimest maailmasõda (sündis Rahvasteliit), pärast Teist maailmasõda (sündisid ÜRO, EL, NATO ja Bretton Woodsi süsteem) ning pärast külma sõda.

Väljend tähistab riikidevahelistes suhetes ühiseid julgeoleku- ja koostöökavasid (läbirääkimised ja lepingute järgimine on olulisemad kui jõu kasutamine). Vahel kasutatakse rööpselt põhimõistega "maailmakord".

Kuigi Ameerika Ühendriikide presidendid on kõnelenud uuest maailmakorrast, nagu oleks see saabumas, ei võta see kuju ilmselt niipea. Uus maailmakord kui seniolematu olu sünnib vastustest järgmistele küsimustele: 
* Mis on rahvusvahelise korra põhiüksus? 
* Millised on nende üksuste võimalused koostööks? 
* Milliste eesmärkide nimel üksused koos tegutsevad?
Seitse surmapattu

**Seitse surmapattu** on kristlikes õpetustes olev kogum patte. Nende hulka liigitatakse otseselt ebamoraalsust esile kutsuvad tegevused ja harjumused. Tavaliselt kuuluvad surmapattude hulka 
# uhkus (*superbia*), 
# ahnus (*avaritia*), 
# iha (*luxuria*), 
# kadedus (*invidia*), 
# aplus (*gula*), 
# viha (*ira*) ja 
# laiskus (*acedia*). 

Surmapatud vastanduvad kristlikele voorustele. Need patud on tihti naturaalsete olekute või vajaduste väärdunud või liialdatud versioonid (näiteks aplus on söömise vajaduse liialdus).

## Vaata ka
* Kristlus
* Patt

## Viited
Augustin-Louis Cauchy

**Augustin Louis Cauchy** (; 21. august 1789 &ndash; 23. mai 1857) oli prantsuse matemaatik ja füüsik, kes andis suure panuse matemaatilise analüüsi arengusse. 

Ta oli üks esimesi, kes sõnastas ja tõestas matemaatilisi teoreeme rangelt, jättes kõrvale varasemate autorite heuristilised põhimõtted algebras. Ta rajas peaaegu üksinda kompleksmuutuja funktsioonide teooria.
François Viète

**François Viète** (ladina k. Franciscus Vieta; 1540 – 23. veebruar 1603) oli prantsuse matemaatik, kelle töö algebras oli tähtis samm tänapäevase algebra suunas. Ta kasutas valemites tähti parameetritena. Ametilt oli ta jurist.

## Viète'i teoreem
Üldkujulise ruutvõrrandi ax^2 + bx + c = 0 lahendid x_1 ja x_2 rahuldavad võrdusi
: x_1 + x_2 = -\frac ba,
: x_1 x_2 = \frac ca.
Taandatud ruutvõrrandi x^2 + px + q = 0 lahendid x_1 ja x_2 rahuldavad võrdusi
: x_1 + x_2 = -p,
: x_1 x_2 = q.
Reutte ringkond

**Reutte ringkond** on ringkond Austrias Tiroolis. See külgneb põhjas Baieriga (Saksamaal), lõunas Imsti ja Landecki ringkondadega ning läänes Bregenzi ja Bludenzi ringkondadega (mõlemad Vorarlbergis).

Ringkonna pindala on 1236,4 km², seal elas 1. jaanuaril 2012. aastal 31 758 inimest ja asustustihedus on 26 in/km². Ringkonna halduskeskus on Reutte.

## Loodus

Ringkonnas on järgmised orud: Lechtal, Tannheimer Tal ja niinimetatud Zwischentoren Reutte ja Ferni kuru vahel. Mäestikud ringkonnas hõlmavad osi Lechtali Alpidest, Wettersteini mägedest, Allgäu Alpidest ja Tannheimi mäestikust. Tuntumad järved on Plansee, Heiterwanger See, Haldensee ja Vilsalpsee.

## Haldusjaotus

Ringkonnas on järgmised vallad:
Aadama loomine

"**Aadama loomine**" (itaalia keeles "**La Creazione di Adamo**") on osa Michelangelo maalitud freskost Sixtuse kabeli laes. See on maalitud umbes vahemikus 1508–1512. See illustreerib esimese inimese Aadama loomist, piibli esimesest Moosese raamatust. Fresko on suurema ja keerulise ikonograafia osa ning on esimese Moosese raamatu paneelidest kronoloogiliselt neljas.

Pildil olevad peaaegu puutuvad Jumala ja Aadama käed on saanud ikooniliseks inimlikkuse sümboliks. Maali on taasloodud lõpututes imitatsioonides ja paroodiates.

## Viited
Akreditiiv

**Akreditiiv** on rahvusvahelises kaubanduses hästi tuntud ja levinud arveldusviis, kus pank võtab endale tagasivõtmatu kohustuse maksta kauba, teenuse või muu sarnase eest. See on üks kõige mitmekülgsematest ja turvalisematest vahenditest rahvusvaheliselt tegutsevatele ettevõtetele.

## Eelised

#### Akreditiivi üldised eelised
* Aitab vähendada riske;
* aitab vältida ettemakset;
* võimaldab saada finantseerimist;
* võimaldab teha äri suurema riskiga piirkondades;
* tehingus järgitakse rahvusvahelisi reegleid.

#### Akreditiivi eelised, kui olete ostja
* Raha kaotamise riskivõimaluse vähendamine ostja jaoks;
* maksed tehakse pärast müüja lepinguliste kohustuste täitmist;
* omandiõiguse üle andmine ostjale juba teele pandud kauba kohta peab toimuma akrediteerimislepingus märgitud aja jooksul.

#### Akreditiivi eelised, kui olete müüja
* Saate kauba eest tasu kätte õigel ajal;
* akreditiiviga saab paremini rahavooge juhtida.

## Akreditiivtehingu käik ja toimimine
# Kõigepealt lepivad ostja ja müüja kokku, et kauba eest maksmiseks kasutatakse akreditiivi.
# Seejärel läheb ostja oma panka ja taotleb müüja kasuks akreditiivi avamist. Kuna akreditiivi avades garanteerib pank saajale makse tegemise, peab pank enne akreditiivi väljastamist tegema ostja kohta krediidiotsuse.
# Ostja pank saadab akreditiivi avamise sõnumi müüja panka, kes sellest müüjale teatab.
# Müüja paneb kauba teele ning esitab kaubadokumendid oma panka.
# Müüja pank saadab kullerpostiga dokumendid ostja panka. Kui dokumentide vastavus on kindlaks tehtud, siis ostja pank maksab müüjale raha või annab lubaduse maksta maksepäeval. Seejärel antakse kaubadokumendid üle ostjale.
Akreditiivi ei saa tagasi võtta ega muuta ilma müüja nõusolekuta ehk ostja ei saa tehingut peatada ega maksest keelduda.

Müüja peab raha saamiseks esitama pangale vaid akreditiivis nõutud dokumendid, kuid raha ei maksta välja, kui dokumendid ei kinnita akreditiivi tingimuste täitmist müüja poolt.

Olenemata sellest, millist makseviisi kasutada, jäävad alati riskid, mida ei saa täielikult vältida – näiteks avatud arvega arveldamisel raha mittesaamise risk, akreditiivi kasutamise puhul kauba saatmata jätmise risk jne. Pangagarantii ongi mõeldud lepingute täitmata jätmisest tulenevate rahaliste kulude kiireks ja lihtsaks hüvitamiseks panga poolt.

## Akreditiivi liigid
Kaubandustehingutes kasutatakse mitut tüüpi akrediteeringuid.
# Kinnitatud akreditiiv
# Kinnitamata akreditiiv
# Kohe makstav akreditiiv
# Edasilükatud maksega akreditiiv
# Edasikantav akreditiiv
# Mitte edasikantav akreditiiv
# Uuenev akreditiiv
# Ootel akreditiiv 
# Impordi-/ekspordi akreditiiv
# Back-to-back akreditiiv
# Tühistatav akreditiiv 
# Mitte tühistatav akreditiiv
# Mitte edasikantav akreditiiv

## Viited
Activision Blizzard

**Activision Blizzard, Inc.** on Ameerika Ühendriikide videomängude tootja. See loodi 2008. aastal firmade Activision Inc. ja Vivendile kuuluva Vivendi Gamesi liitumisel, mille hulka kuulus ka Blizzard Entertainment. Microsoft ostis firma 2022. aastal 68,7 miljardi dollari eest.

## Viited
Jeff Bezos

**Jeffrey Preston Bezos** (; sündinud 12. jaanuar 1964) on Ameerika tehnoloogiaettevõtja, investor, elektriinsener ja filantroop, kes on tuntud eeskätt Amazoni tegevjuhina. Alates 2017. aastast on maailma rikkaim inimene, 2018. aasta juulis hinnati ta varandus 150 miljardile USA dollarile.

Bezos sündis New Mexico osariigis Albuquerques ning kasvas üles Houstonis ja hiljem Miamis. 1986. aastal lõpetas ta Princetoni Ülikooli kraadiga elektrotehnikas ja arvutiteaduses. 1986. aastast kuni 1994. aasta alguseni töötas ta Wall Streetil mitmes ametis, kuni asutas 1994. aasta lõpus Amazoni.

2000. aastal asutas Bezos kosmosetööstusettevõtte Blue Origin. 2013. aastal ostis ta 250 miljoni dollari eest Ameerika Ühendriikide ajalehe The Washington Post.

Tema endine abikaasa on MacKenzie Bezos, kes sai pärast lahutust Amazonis neljaprotsendilise osaluse, mis oli 2019. aastal väärt üle 35 miljardi dollari.

Jeff Bezos on lubanud annetada suurema osa oma varandusest heategevuseks.

## Viited
AEGEE-Tartu

**AEGEE-Tartu** on Tartus tegutsev AEGEE liikmesorganisatsioon, mille asutasid 7. septembril 1994 Tartu Ülikooli õigusteaduskonna üliõpilased.

AEGEE-Tartu tegevuse peamised eesmärgid on eri teaduskondadest, ülikoolidest ja ühiskonnagruppidest Tartus õppivatele üliõpilastele eneseteostuse võimaluse pakkumine ning üliõpilastele Tartu kui üliõpilas-­ ja kultuurilinna tutvustamine. Nende eesmärkide saavutamiseks korraldab ja osaleb AEGEE-Tartu koolitusprogrammides ja ­projektides; korraldab infovahetust ja konverentse eri riikide üliõpilaste vahel; koostab ja levitab oma tegevust puudutavaid materjale.

AEGEE-Tartu on Eesti Noorteühenduste Liidu täisliige.

## Vaata ka
* AEGEE-Tallinn

## Viited

## Välislingid
*AEGEE-Tartu koduleht
Highway

**Highway** on Montenegro ansambel.

Ansambel osales 2015. aastatel telesaate "X Factor Adria" kolmandal hooajal, saavutades neljanda koha.

Ansambel esindas Montenegrot 2016. aasta Eurovisiooni lauluvõistlusel Stockholmis lauluga "The Real Thing". Laul saavutas oma poolfinaalis 60 punktiga 13. koha ega pääsenud finaali.

‎
Õppus Siil

**Siil** on Eesti kaitseväe õppus.

Õppused:
*Siil 2015
*Siil 2016
*Siil 2017
*Siil 2018
*...
*Siil 2022 Toimumisaeg: 16. mai—3. juuni 2022. Toimumispaik: Kagu-Eesti ja kaitseväe keskpolügoon. Osalejate arv: ligi 15 000 reservväelast, kaitseliitlast, ajateenijat, tegevväelast ja liitlasriikide sõdurit.

## Vaata ka
*Kevadtorm

## Viited

## Välislingid

* Siili Facebooki leht
ManuElla

**Manuela Brečko** (esinejanimega **ManuElla**; sündinud 31. jaanuaril 1989 Celjeis) on Sloveenia laulja.

Ta esindas Sloveeniat 2016. aasta Eurovisiooni lauluvõistlusel Stockholmis lauluga "Blue and Red". Laul sai oma poolfinaalis 57 punktiga 14. koha ega pääsenud finaali.
Ühemõõtmeline regressioon

Statistikas on **ühemõõtmeline regressioon**  ehk **ühe tunnusega regressioon** ehk **lihtne lineaarne regressioon** regressioonimudel, kus normaaljaotusega tunnust kirjeldatakse ühe pideva tunnuse kaudu.

## Viited
Lubadus

**Lubadus** on moraalile ja südametunnistusele tuginev vanne või tõotus, mida antakse kellelegi kui tagatist, kuidas ja mis viisil edaspidi toimitakse. ”Laps, ära parem luba, kergel käel antud lubadused on rasked pidada!”- A. H. Tammsaare.

Lubadused ja nende täitmine on üks laialdasemalt levinud intuitiivseid ja enesestmõitsetavaid moraalseid hinnanguid, mistõttu on see läbi aegade huvitanud filosoofe ja sotsiaalteadlasi selle üldise mõju tõttu moraalsetele kohustustele, mille põhiliseks tagatiseks on vaid südametunnistus ning nende andmine ja täitmine põhineb usaldusel. Sarnased fenomenid on tõotused, vanded, tagatised, lepingud ja kokkulepped, mis on olulised elemendid õigusemõistmissüsteemis, sotsiaalsetes lepetes ja poliitilises korralduses.

## Filosoofias
Immanuel Kant’i eetika kohaselt tuleb lubadustest alati kinni pidada olenemata nende tagajärgedest. Ta sõnastas üldised moraaliprintsiibid, ning nimetas need hüpoteetilisteks ja kategoorilisteks imperatiivideks. Hüpoteetiline on pigem soovituslik käitumisjuhis ning ei kehti moraaliotsustele, kategooriline aga absoluutne moraaliseadus, mille põhivormiks on käitumine sellise maksiimi kohaselt, mille kohta saad samal ajal soovida, et sellest saaks universaalne seadus. Selleks, et teada, milline otsus on moraalselt õige, peab see läbima kategoorilise imperatiivi testi. Oletame, et mul on vaja laenata raha ning selleks tuleb mul anda lubadus raha hiljem tagasi maksta, samas ei plaani ma oma lubadusest kinni pidada. Testime seda näidet kategoorilise imperatiiviga: alati, kui keegi vajab raha, peab ta andma võltslubaduse see tagasi maksta. Näeme, et väide ei läbi kategoorilise imperatiivi testi, sest väide kummutab iseennast – lubadus pole lubadus, kui poleks mingit ootust, et see lubadus ka täidetakse.

Kant’le oponeerivaks mõtteviisiks on tägajärjepõhisus (Consequentialism), mis väidab, et lubadusi võib murda parema lõpptulemuse hüvanguks. Iain King üritas oma raamatus (”How to Make Good Decisions and Be Right All the Time”) neid kahte suunda kokku sobitada väites, et lubadustest peaks kinni pidama, kuid neid võib murda juhul, kui teisele osapoolele on lepe vähem väärtuslik võrreldes uue leppe lõpptulemustega. Samuti kui uus lahend pakub asjakohaseid, mõistuspäraseid, ettenägematuid muudatusi, mis on olulisemad, kui lubadus ise ning mis tekkisid ka hiljem peale selle sõlmimist. Kantile vastandudes väitsid ka mõned Vene pluralistid, et moraalse suhtumist õigesse ja valesse ei saa formaliseerida kirjalike lepetega. Teatud asjaoludel võib lubaduse murdmine olla tunduvalt kasutoovam kui sellest kinni pidamine. Need moralsed printsiibid vajavad head nõustamist ja hinnanguvõimet, et suurendada lubaduse leppega seotud indiviidide kasu.

## Viited
Põhja suusaalad

**Põhja suusaalad** on murdmaasuusatamine, suusahüpped ja põhja kahevõistlus.

1925. aastast peetakse Põhja suusaalade maailmameistrivõistlusi. Aastatel 1924–1980 korraldatud taliolümpiamängude kavas olnud Põhja suusaalade võistlusi loeti samuti maailmameistrivõistlusteks.

Lisaks peetakse maailma karikasarja kahevõistluses, suusahüpetes ja murdmaasuusatamises.
Argo (ansambel)

**Argo** on Kreeka ansambel, mis esitab traditsioonilist kreeka muusikat.

Ansambel esindas Kreekat 2016. aasta Eurovisiooni lauluvõistlusel Stockholmis lauluga "Utopian Land". Laul sai oma poolfinaalis 44 punktiga 16. koha ega pääsenud finaali.

‎
Kubani oblast

**Kubani oblast** (vene keeles *Кубанская область*) oli Venemaa keisririigi haldusüksus (oblast) aastatel 1860–1918.

Oblast moodustati 1860. aastal Stavropoli kubermangust eraldatud alast. Selle halduskeskus oli Jekaterinodar ja pindala oli 81 216,5 ruutversta (94 360 km²).

Kubani oblastis oli kolm eesti asundust: Eesti-Maruhha, Hussõ-Kardonik ja Livonia.

## Viited
Ohhansk

**Ohhansk** on linn Venemaal Permi krais, Ohhanski rajooni keskus. Asub 119 km Permist edelas Kama jõel asuva Votkinski veehoidla kaldal.

Asulat on kirjalike allikates mainitud 1597. aastal Ohhannoje külana. 1781 sai linnaõigused.

Linn on tekstiili- ja puidutööstuse keskus.

## Viited
Nika Kocharov & Young Georgian Lolitaz

**Nika Kocharov & Young Georgian Lolitaz** on *[[indie rock]]*i viljelev Gruusia ansambel.

Ansamblisse kuuluvad laulja ja kitarrist Nika Kotšarov, taustalaulja ja basskitarrist Giorgi Marr, kitarrist ja klahvpillimängija Levan Šanšiašvili ning trummar Dimitri Oganesian.

Ansambel esindas Gruusiat 2016. aasta Eurovisiooni lauluvõistlusel Stockholmis lauluga "Midnight Gold", mis sai finaalkontserdil 104 punktiga 20. koha.

‎
Kultuurikandja

**Kultuurikandja** (ka **Tartu Kultuurikandja**) on auhind, mis antakse Tartus tegutsevatele isikutele ja kollektiividele, kellel on aasta jooksul kultuuri vallas silmapaistvaid saavutusi, või isikutele ja kollektiividele, kelle töö ja tegevus on märkimisväärselt aidanud kaasa kultuuriväärtuste loomisele Tartu linnas. 

Auhinna kandidaate võivad esitada kõik soovijad. Laureaadid valib välja Tartu Linnavalitsuse kultuuriosakonna korraldusega kinnitatud komisjon, mis koosneb eri kultuurivaldkondade ekspertidest.

Kultuurikandja auhinna laureaadid möödunud kalendriaasta loominguliste saavutuste eest kuulutatakse välja uue aasta alguses toimuval tseremoonial.

Alates 2020. aasta algusest on kultuurikandjal oma märgis, mida kasutatakse kultuurikandjaga seotud linna trükiseid, kuid seda võivad kasutada ka laureaadid enda või organisatsiooniga seotud väljaannetes.

Tunnustades ja toetades kultuurielu mitmekesisust, antakse auhinda välja kaheksas kategoorias:

* aasta kultuurisündmus
* aasta kultuuriorganisatsioon
* aasta teose looja
* aasta rahvakultuurikandja
* aasta noor kultuurikandja (kuni 26-aastane loovisik)
* aasta kultuurikorraldaja
* aasta kultuurikajastaja
* aasta uustulnuk

Varasematel aastatel on antud kultuurikandja auhinda veel ka järgmistes kategooriates:

*aasta kutseline kooslus
*aasta harrastuslik kooslus
*aasta kultuurikandja

## Viited

## Välislingid
*Kultuuri aasta aunimetused ja laureaadid Tartu linna kodulehel
Jaoskond (metsandus)

**Jaoskond** oli tööpiirkond ja struktuuriüksus metskonnas. Jaoskonna tööd korraldas metsnik.

Jaoskondi oli enne 2008. aasta reformi ühes metskonnas kaks kuni viis, keskmine metsamaa pindala keskmiselt 2000–4000 hektarit. Jaoskonna metsnik pidas nõutavat arvestust ja korraldas oma jaoskonna tööd , s.t.  metsauuendust, metsaraieid, puidu müüki, metsavalvet, teede ja kuivendussüsteemide hooldust, remonti ja ehitust. Töid planeeris peamiselt abimetsaülem ja metsaülem. Pärast reformi, mis metskondade territooriumi oluliselt suurendas, likvideeriti jaoskonnad ja metsniku ülesandeks on kõigi metsamajanduslike tööde kavandamine ja korraldamine metsandikus. 

## Viited
Sõjahaud

**Sõjahaud** on haud, kuhu on maetud sõjas surnud inimene (sõjaohver). 

Kalmistul võib olla ka sõjahaudade sektsioon (**sõja(väe)kalmistu**).

Eestis kehtib sõjahaudade kaitse seadus.
Meravita

**Meravita** (ärinimega **AS Medical Pharmacy Group**) on Eesti ettevõte, mis töötab välja, toodab ja müüb toidulisandeid, vitamiine ja muid tervisetooteid.

## Välislingid
* Madis Müür. "Ettevõtlushuumor börsile?". Äripäev, 10. mai 2017
* Adele Johanson. "Toidulisandimüüja Meravita küsib viiendiku ettevõtte eest 4 miljonit". Postimees.ee, 31. juuli 2017
* Romet Kreek. "Börsikeeld: Meravita kaubamärki omav ettevõte teatab peagi aktsiapakkumise tühistamisest. Raha tagastatakse". ärileht.ee, 06.10.2017
Symantec

**Symantec Corporation** on Ameerika ettevõte, mis osutab arvutikaitseteenuseid.

Nimi Symantec on ingliskeelsetest sõnadest *syntax*, *semantics* ja *technology* (mille tähendus on süntaks, semantika ja tehnoloogia) moodustatud kohversõna.

## Viited
Douwe Bob

**Douwe Bob Posthuma** (sündinud 12. detsembril 1992 Amsterdamis) on Hollandi laulja.

Ta võitis Hollandi talendisaate "De beste singer-songwriter van Nederland" esimese hooaja 2012. aastal.

Douwe Bob esitab folk- ja kantrimuusikat ning ta on välja andnud kolm stuudioalbumit.

Ta esindas Hollandit 2016. aasta Eurovisiooni lauluvõistlusel Stockholmis lauluga "Slow Down". Laul saavutas finaalis 153 punktiga 11. koha.

## Stuudioalbumid
* "Born In a Storm" (2013)
* "Pass It On" (2015)
* "Fool Bar" (2016)

## Välislingid

* Ametlik koduleht
Palomenė vald

**Palomenė vald** (leedu keeles *Palomenės seniūnija*) on 2. järgu haldusüksus (vald) Leedus Kaišiadoryse rajooni territooriumil. 

Valla pindala on 203 km². 2011. aasta seisuga elas seal 1662 inimest. Valla keskus on Palomenė küla, vallavanem on Alvydas Kazlauskas.

Lisaks küladele asub vallas ka Pagiriai raudteejaam, kus aastal 2011 oli 2 elanikku.

## Viited
Palomenė

**Palomenė** (poola keeles *Połomień*) on küla Leedus Kaišiadoryse rajoonis Lomena jõe kaldal, Palomenė valla halduskeskus. Külas on põhikool, raamatukogu ja postkontor. Vaatamisväärsuseks on 1815. aastal ehitatud katoliku kirik.

Küla on esmamainitud XVIII sajandil. 1809. aastal püstitati sinna kabel. XIX sajandi algul rajati Palomenė mõis, mis kuulus algul Zaleckitele, hiljem aga Kazimierz ja Adomas Žilinskisele. Nõukogude ajal oli Palomenė kohaliku kolhoosi keskasulaks.

Palomenė, kultūros centras.JPG|Kultuurikeskus
Palomenės pagrindinė mokykla.JPG|Koolimaja
Palomenė, bažnyčia su varpine.JPG|Palomenė kirik

## Viited

## Välislingid

*Küla portaalis vietoves.Lt
Liepāja Nikolai gümnaasium

**Liepāja Nikolai Gümnaasium** (ka **Liibavi Nikolai Gümnaasium**; läti keeles *Liepājas Nikolaja ģimnāzija*, saksa keeles *Libausches Nicolai-Gymnasium*) oli gümnaasium, mis tegutses aastatel 1885–1915 Lätis Liepājas.

Kool asutati 1885. aastal. 1915. aastal evakueeriti kool Esimese maailmasõja tõttu Petrogradi. 1920. aastal alustas koolimajas tööd Liepāja Tehnikum.
Paparčiai vald

**Paparčiai vald** (leedu keeles *Paparčių seniūnija*) on 2. järgu haldusüksus (vald) Leedus Kaišiadoryse rajooni territooriumil. 

Valla pindala on 60 km². 2011. aasta seisuga elas seal 767 inimest. Valla keskus on Paparčiai küla, vallavanem on Lina Balandienė.

Lisaks küladele asub vallas ka Žaliasis Ragase huutor, kus aastal 2011 oli 2 elanikku.

## Viited
Aafrika angersäga

**Aafrika angersäga** (*Clarias gariepinus*) on kalaliik sägaliste seltsi angersägalaste (*Clariidae*) sugukonna angersäga (*Clarias*) perekonnast. Angersäga on demersaalse eluviisiga magevees elav kala.

## Välimus

Aafrika angersägal on selg tumepruun või must, küljed hallikad ja kõhualune valge. Angersäga pea on lapik. Tal on suur ja lai suu koos nelja paari poisetega. Ta võib kasvada kuni 1,7 m pikkuseks ja kaaluda kuni 60 kg. Keskmine pikkus on siiski tagasihoidlikum – 90 cm. Tema eluiga on lühike, kõigest 8 aastat.
## Elukoht

Angersäga esineb looduslikult üle kogu Aafrika, välja arvatud Loode-Aafrikas. Ühtlasi on ta kõige laialdasemalt levinud kalaliik Aafrikas. Teda esineb ka Lähis-Idas. Vesiviljeluseks on teda ka toodud Brasiiliasse, Vietnami, Indoneesiasse ja Indiasse. Ka Eestis on angersäga kasvatamise huvi kasvanud. 

Angersäga elab erinevates mageveelistes keskkondades. Peamiselt elutsevad nagu rahulikes vetes, nagu järvedes ja tiikides. Nad eelistavad elada pigem madalas ja soises paigas, kus on pehme ja mudane pinnas. Kuna angersäga kasvatatakse ka üleujutatud riisipõldudel, siis on ta elutingimuste suhtes üsna leplik liik. Angersäga elab ka kärestikulises vees. Ta talub hapnikuvaesust ja kõrget pH taset. Kasvamiseks on talle parim temperatuurivahemik 28–30° C, kuid eluks sobib temperatuurivahemik 8–35° C. Angersäga saab hakkama ka vähese hapnikusisaldusega vetes, olles üks väheseid sellise omadusega liike. Angersägal on võime ka eritada lima, mis takistab kala kuivamist, ja kaevata end mutta, kui veekogu on kuivamas. 

## Toitumine

Angersäga on kõigesööja ehk omnivoor. Puuviljad, seemned, suurselgrootud, plankton ja surnud loomade liha võivad kõik olla osa angersäga menüüst. Angersäga, nagu ka teised sägalised, on öise eluviisiga kala, seega sööb ta peamiselt öösel. 

## Angersäga vesiviljeluses

Angersäga sobib väga hästi vesiviljeluseks. Ta on kiire kasvuga ja talub suurt asustustihedust. Lisaks sellele ei ole ta kuigi nõudlik vee puhtuse osas.

Eestis kasvatatakse angersäga Võrumaal Paadi talus sisebasseinides. Avo Leok hakkas esimesena Eestis angersäga kasvatama sisebasseinides ning nüüdseks müüb ta angersäga üle Eesti.

## Viited